Source: http://www.skolskyportal.sk/legislativa-legislativa/ako-sa-dotkne-novelizacia-skolskeho-zakona-materskych-skol
Timestamp: 2016-09-26 17:14:53+00:00

Document:
Ako sa dotkne novelizácia školského zákona materských škôl | skolskyportal.sk
Legislatíva 23.09.2016 NR SR: Návrhy na odpolitizovanie školstva odmietli 22.09.2016 Platy učiteľov: Tisícka v hrubom až po rokoch praxe 22.09.2016 Zvyšovanie platov učiteľov bude aj v budúcom roku, hovorí Plavčan 21.09.2016 Racionalizácia siete ZŠ neprinesie peniaze na platy učiteľov Personalistika 22.09.2016 Platy učiteľov: Tisícka v hrubom až po rokoch praxe 19.09.2016 NR SR: Právo veta pri voľbe riaditeľa školy je nedemokratické 19.09.2016 Premiér Fico kritizoval učiteľov, pýta sa, prečo neprotestovali v lete 09.09.2016 Vláda nerobí dosť pre systematické riešenie problémov Prevádzka školy 26.09.2016 Platy podľa regiónov? Je to diskriminácia, tvrdí Ondek 23.09.2016 ŠKOLSTVO: V THE World University Rankings sú dve slovenské univerzity 23.09.2016 NR SR: Návrhy na odpolitizovanie školstva odmietli 21.09.2016 Racionalizácia siete ZŠ neprinesie peniaze na platy učiteľov Vzdelávanie a výchova 22.09.2016 Štartuje tretí ročník celoslovenskej súťaže Čitateľský oriešok 16.09.2016 Talent treba hľadať v každom dieťati, tvrdí Plavčan 16.09.2016 MŠ: Komisia ŠPÚ vyňala knihu Sekerou a nožom z povinnej literatúry 13.09.2016 Marta Hlavatá: „Niekedy deti ovplyvní aj to, či sa pani kuchárky usmejú.“ Škola a rodina 26.09.2016 Ministerstvo školstva mohlo predĺžením Infoveku 2 porušiť zákon 26.09.2016 Výchovní poradcovia chcú spolupracovať na reforme 08.09.2016 Chrípková sezóna sa blíži, ako predísť nákaze medzi škôlkarmi? 09.08.2016 Poznáte skratku THOP? Ak pracujete v materskej škole, mohli by ste... Nachádzate sa tuDomov › Legislatíva › Ako sa dotkne novelizácia školského zákona materských škôl Ako sa dotkne novelizácia školského zákona materských škôl
LegislatívaLegislatíva
Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov bol od svojho schválenia v roku 2008 novelizovaný už šesťkrát. Pre materské školy sú v jeho poslednej novele významné najmä zmeny týkajúce sa § 28.
S účinnosťou od 1. septembra 2012 je v platnosti znenie odseku 10 a 11 § 28 školského zákona, ktoré však platia len do 31. augusta 2013.
O prijatí detí do materskej školy rozhoduje riaditeľ školy. Túto kompetenciu nestratil ani po 1. septembri 2012. Zvýšenie počtu detí teda napokon vykoná riaditeľ školy. Postup bude nasledovný: S účinnosťou od 1. septembra 2012 dáva návrh na prijatie vyššieho počtu detí v triede zriaďovateľ a s týmto návrhom musí súhlasiť rada školy – tento návrh teda bude dávať zriaďovateľ rade školy a tá ho musí na svojom zasadnutí prerokovať a prijať k nemu stanovisko. Riaditeľ materskej školy môže prijať vyšší počet detí do konkrétnej triedy až po súhlase rady školy.
Týmto ustanovením školského zákona má rozšírenú právomoc pri prijímaní detí do materskej školy nad počet ustanovený v ods. 9 § 28 školského zákona samosprávny orgán, teda rada školy. Je však veľmi dôležité uvedomiť si, že pri prijímaní vyššieho počtu detí, ako je ustanovený v ods. 9 § 28 školského zákona, je nevyhnutné spĺňať požiadavky ustanovené vyhláškou MZ SR č. 527/2007 Z. z. o podrobnostiach o požiadavkách na zariadenia pre deti a mládež, t. j. že podľa § 3 ods. 2 Legislatíva MZ SR č. 527/2007 Z. z. musí byť zabezpečené na jedno dieťa najmenej 4 m2 plochy dennej miestnosti, ktorá plní funkciu herne a spálne, a ak je spálňa stavebne oddelená, najmenej 3 m2 plochy herne. Na jedno ležadlo na spanie musí byť zabezpečené najmenej 1,7 m2. Priestor na odkladanie ležadiel a lôžkovín musí umožňovať ich riadne prevetrávanie. Na jednu stoličku v jedálni musí byť zabezpečené najmenej 1,4 m2 plochy jedálne.
V tejto súvislosti treba vedieť, že aj materské školy vypracúvajú prevádzkový poriadok, ktorého súčasťou musí byť aj informácia o najvyššom počte detí zodpovedajúcom veľkosti vnútorných priestorov materskej školy. Ak by súhlas rady školy s návrhom zriaďovateľa znamenal vyšší počet detí, než je uvedený v prevádzkovom poriadku, pred prijatím vyššieho počtu detí, ako je uvedený v § 28 ods. 9 školského zákona a v prevádzkovom poriadku materskej školy, musí riaditeľ materskej školy vypracovať dodatok k prevádzkovému poriadku týkajúci sa najvyššieho počtu detí a dať ho schváliť príslušnému RÚVZ.
Súhlas rady školy je pre riaditeľa školy záväzný a do času, kým rada školy nedá súhlas na vyšší počet detí, smie riaditeľ školy prijať len taký počet detí, aký je stanovený v § 28 ods. 9 školského zákona. Prijatie vyššieho počtu detí, ako je stanovené v § 28 ods. 9 školského zákona, bez predchádzajúceho súhlasu rady školy znamená porušenie školského zákona.
S účinnosťou od 1. septembra 2013 (na základe novely školského zákona zákonom č. 324/2012 Z. z.) bude v platnosti nové znenie ods. 10 a 11 § 28 školského zákona, čo v praxi bude znamenať, že do procesu prijímania detí do materskej školy už nebude okrem riaditeľa vstupovať žiaden iný subjekt (do 31. 8. 2012 to bola ŠŠI; do 31. 8. 2013 je to zriaďovateľ a rada školy).
Rozhodovanie o prijatí vyššieho počtu detí, ako je ustanovené v § 28 ods. 9 školského zákona, už bude úplne v rukách riaditeľa školy. Dôležité je zdôrazniť, že prijatie vyššieho počtu detí sa s účinnosťou od 1. septembra 2013 ustanovuje len ako možnosť a nie ako povinnosť. Zároveň za veľké pozitívum možno považovať fakt, že riaditeľ síce bude môcť prijať vyšší počet detí do triedy, ale len o tri deti, čím sa zamedzí bezbrehému zvyšovaniu počtu detí v triedach. Aj prijatie najviac troch detí nad počet stanovený v § 28 ods. 9 školského zákona bude možné len vtedy, ak budú splnené podmienky podľa § 3 ods. 2 Legislatíva MZ SR č. 527/2007 Z. z.
Súčasťou zmien, ktoré vo vzťahu k prijímaniu detí do materskej školy nadobudnú účinnosť 1. septembrom 2013, je aj to, že pri určovaní počtu detí v triede materskej školy podľa ods. 10 § 28 školského zákona (teda pri rozhodovaní o prijatí vyššieho počtu detí) riaditeľ materskej školy bude môcť, ale nebude musieť zohľadniť aj počet detí v triede mladších ako tri roky. Znamená to, že ak napr. bude do triedy prijaté aj dieťa, ktoré dovŕši tri roky napr. 1. októbra daného kalendárneho roka, je veľký predpoklad, že takéto dieťa už riaditeľ nebude počítať za dve deti a vytvorí sa tak možnosť na prijatie ďalšieho dieťaťa; ale ak bude do triedy prijaté aj dieťa, ktoré dovŕši tri roky napr. 15. marca nasledujúceho kalendárneho roku, je veľký predpoklad, že takéto dieťa bude riaditeľ počítať za dve deti až do času, kým dovŕši tri roky.
Viac informácií nájdete v diele Právne správne.
Odporúčané články 26.09.2016 Platy podľa regiónov? Je to diskriminácia, tvrdí Ondek
Najčítanejšie články kategórie 25.08.2016 RAABE vydá Štátny vzdelávací program pre predprimárne vzdelávanie v MŠ v tlačenej podobe 21.12.2009 Uznanie náhrady prvej a druhej atestácie 27.04.2015 RAABE vydáva novú metodiku pre MŠ – vypracovanú už v súlade s novým ŠVP pre materské školy 04.05.2015 Rezort chce grantovú schému podporujúcu návrat odborníkov 05.05.2015 Do roka má pribudnúť 3 600 miest pre škôlkarov ministerstvo školstva štrajk učiteľov SÚŤAŽ materské školy Konferencia RAABE Minister školstva Peter Plavčan Štátny pedagogický ústav Technika Učiteľ nie je Google Platy učiteľov pracovné vyučovanie Ďalšie klúčové slová
Nové na fóre Vychovavateľ CVČ 25.09.2016 Zradenie do 12. platovej triedy 25.09.2016 Priznanie kreditov za rozširujúce štúdium, skončené v roku 2014 25.09.2016 p. Pavlíková 25.09.2016 Zaradenie do platovej triedy 25.09.2016 Fórum

References: § 28
 § 28
 § 28
 § 28
 § 3
 § 28
 § 28
 § 28
 § 28
 § 28
 § 28
 § 3
 § 28